32005D0751
L 282/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 октомври 2005 година
за признаване по принцип пълнотата на документите, предадени за подробен преглед, с цел евентуално включване на аскорбинова киселина, калиев йодит и калиев тиоцианат в приложение I към Директива 91/414/ЕИО на Съвета
(нотифицирано под номер С(2005) 4025)
(текст от значение за ЕИП)
(2005/751/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда създаването на списък на Общността на активните вещества, които са разрешени за използване в продукти за растителна защита.
(2)
На 14 септември 2004 г. Citrex Nederland BV внесе пред нидерландските власти документи за активното вещество аскорбинова киселина с цел вписването му в приложение I към Директива 91/414/ЕИО. На 6 септември 2004 г. Koppert Вeheer BV внесе пред нидерландските власти документи за активното вещество калиев йодит с цел вписването му в приложение I към Директива 91/414/ЕИО. На 6 септември 2004 г. Koppert Вeheer BV внесе пред нидерландските власти документи за активното вещество калиев тиоцианат с цел вписването му в приложение I към Директива 91/414/ЕИО.
(3)
Нидерландските власти информираха Комисията, че след първоначалния преглед изглежда, че документите за въпросните активни вещества отговарят на изискванията за данни и информация, предвидени в приложение II към Директива 91/414/ЕИО. Представените документи също така отговарят на изискванията за данни и информация, предвидени в приложение III към същата Директива по отношение на един продукт за растителна защита, съдържащ въпросното активно вещество. Съгласно член 6, параграф 2 от Директива 91/414/ЕИО, документите бяха предадени от заявителите на Комисията и на другите държави-членки и бяха предоставени на Постоянния комитет по хранителната верига и здравето на животните.
(4)
С настоящото решение следва официално да се потвърди на ниво Общност, че документите се считат за отговарящи на изискванията за данни и информация, предвидени в приложение II на Директива 91/414/ЕИО, както и, най-малко за един продукт за растителна защита, на изискванията в приложение III към същата директива.
(5)
Настоящото решение не следва да накърнява правото на Комисията да поиска от заявителя допълнителни сведения или информация, с цел изясняване на някои въпроси по документите.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засяга член 6, параграф 4 от Директива 91/414/ЕИО, документите за активните вещества, посочени в приложението към настоящото решение, които бяха предадени на Комисията и на държавите-членки с цел включването на тези вещества в приложение I към въпросната директива, отговарят по принцип на изискванията за данни и информация, предвидени в приложение II към въпросната директива.
Документите отговарят също на изискванията за данни и информация, предвидени в приложение III към въпросната директива по отношение на един продукт за растителна защита, съдържащ въпросното активно вещество, като се има предвид предложените употреби.
Член 2
Държавите-членки докладчици извършват подробен преглед на документите и съобщават на Европейската комисия заключенията от него, придружени с препоръка да се включи или не въпросното активно вещество в приложение I към Директива 91/414/ЕИО, както и други важни условия, по най-бързия възможен начин, най-късно в срок от една година, считано от датата на публикуването на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 21 октомври 2005 година.